b'\n_START_ARTICLE_\nSre\xc4\x8de kolo\n_START_SECTION_\n1. del\n_START_PARAGRAPH_\nLevini\xc4\x8d sku\xc5\xa1a delavce na socialnem shodu prepri\xc4\x8dati, da socialno vpra\xc5\xa1anje lahko re\xc5\xa1i le katoli\xc5\xa1ka vera, v duhu okro\xc5\xbenice pape\xc5\xbea Leona. A delavci negodujejo, Slapar odkrito pove, da je vera sredstvo oblasti, ta pa ni pravi\xc4\x8dna. Komisar go nemudoma prekine in shod razpusti, delavci se jezni razidejo, Levini\xc4\x8d pa se sre\xc4\x8da z Lanerjem in njegovo dru\xc5\xbeino. Laner kupuje grad, ra\xc4\x8duna na grajski gozd, iz katerega bo \xc5\xbeeleznici dobavljal pragove. Medtem ko je ves v poslu, se njegova \xc5\xbeena pusti zapeljevati od galantnega \xc5\xa0trige, med Rihardom in Angelo pa se spleta resna ljubezen. Angelino \xc4\x8dustvo do Riharda je ne\xc5\xbeno in blago, pravo nasprotje strastni in samovoljni Elzi, ki svojega poro\xc4\x8dnika celo podpira z o\xc4\x8detovim denarjem Toda nad Contarejevo banko (Avgenda) se zbirajo \xc4\x8drni oblaki, zmanjkalo je 8 tiso\xc4\x8dakov.\n_START_SECTION_\n2. del\n_START_PARAGRAPH_\nSimon svari brata, naj bo s Contarejem previden, kraja v Avgendi se mu zdi maska za nekaj drugega, saj \xc5\xbeivi bankir prek vse mere razko\xc5\xa1no ... A Pavel, ki je Contarejev dru\xc5\xbeabnik, bankirju zaupa, sklenil je bil celo, da bo Angelo poro\xc4\x8dil z njegovim sinom. Tudi Kranichu verjame, da je naro\xc4\x8dilo za \xc5\xbeelezni\xc5\xa1ke pragove \xc5\xbee zagotovljeno. Medtem se Ema prepu\xc5\xa1\xc4\x8da \xc5\xa0trigovemu zapeljevanju, saj je ob prezaposlenem in trdem mo\xc5\xbeu nezado\xc5\xa1\xc4\x8dena, hrepeni po pozornosti in romantiki. Tudi ljubezen med Angelo in Rihardom napreduje, razodeneta si svoja \xc4\x8dustva in si obljubita ve\xc4\x8dno zvestobo. Levini\xc4\x8d ni le po\xc5\xa1tenjak, je tudi dober: Kotla, ki ga je bil Laner pognal kot pijanca, sprejme nazaj v slu\xc5\xbebo, delavcem pa da 1. maj prost dan in predujem na pla\xc4\x8do.\n_START_SECTION_\n3. dejanje\n_START_PARAGRAPH_\nSimon opozori brata na govorice, ki se \xc5\xa1irijo o zvezi med Emo in \xc5\xa0trigom. Laner sprva ne verjame, nato nastavi past: odpotuje in se nepri\xc4\x8dakovano vrne. \xc5\xa0trigo se resi s skokom skoz okno, Ema taji, a Pavel je neizprosen, \xc5\xbeeno po\xc5\xbeene od hi\xc5\xa1e. Vtem pridejo hude novice o dogajanju v Avgendi, Pavel Levini\xc4\x8dem odhiti tja in se vrne uni\xc4\x8den: Contare si je pognal kroglo v glavo, na\xc5\xa1la sta ga mrtvega, banka je v ste\xc4\x8daju, Pavel je izgubil ves vlo\xc5\xbeeni denar! Obupana Elza pride k Angeli po slovo: izu\xc4\x8dena je, oholost jo je minila, obto\xc5\xbei se, da tudi sama, iz slepe ljubezni, pomagala ve\xc4\x8dati o\xc4\x8detov dolg; o to \xc5\xa1e ni vse - postala bo mati!\n_START_SECTION_\n4. dejanje\n_START_PARAGRAPH_\nDelavci zahtevajo ve\xc4\x8dje pla\xc4\x8de, Levini\xc4\x8d, ki ga imajo radi in mu zaupajo, jih prepri\xc4\x8da, do se pomirijo. Ka\xc5\xbee, da bo tudi Lanerju lahko re\xc5\xa1il nekaj premo\xc5\xbeenja iz propadle Avgende, zato se opogumi in zaprosi gospodarja za Angelino roko. Toda Lanerja nesre\xc4\x8da se ni izu\xc4\x8dila, Levini\xc4\x8da poni\xc5\xbeevalno odbije, \xc4\x8de\xc5\xa1 do je Angela \xc5\xbee zaro\xc4\x8dena, in Levini\xc4\x8du ne ostane drugega, kot da odpove slu\xc5\xbebo. \xc5\xa0el bo domov in kot dru\xc5\xbeabnik svojega brata delal v lastnem podjetju; z Angelo se te\xc5\xbeko lo\xc4\x8dita, a Simon, ki je na njuni strani, ju bodri, da vse upanje \xc5\xa1e ni izgubljeno. Bodri tudi Emo, ki ji je bil dal zato\xc4\x8di\xc5\xa1\xc4\x8de, sku\xc5\xa1a jo re\xc5\xa1iti njenih romanti\xc4\x8dnih iluzij: \xc5\xa0triga je ni\xc4\x8dvredne\xc5\xbe, pusti se vzdr\xc5\xbeevati neki bogati vdovi, kateri je obljubil zakon, svakinja naj ga \xc4\x8dim prej pozabi in se vrne k mo\xc5\xbeu. Ema prizna da si je nakopala dolg v \xc5\xa0trigovo korist, Simon pa bo dolg poravnal sam iz svojih profesorskih prihrankov. Simonova dobrota da Emi pogum, da se odlo\xc4\x8di: mo\xc5\xbea bo prosila odpu\xc5\xa1\xc4\x8danja in pomagala osameli h\xc4\x8derki.\n_START_SECTION_\n5. dejanje\n_START_PARAGRAPH_\nNa Lanerja se zgrinja udarec za udarcem: tovarna stoji, koncesijo pri \xc5\xbeeleznici so oddali drugemu, \xc5\xbee narejene pragove je moral prodati za sme\xc5\xa1no nizko ceno - izgubil je takoreko\xc4\x8d vse, v njem uga\xc5\xa1a volja do dela in boja. Na Simonovo prigovarjanje sprejme \xc5\xbeeno nazaj, nato brzojavi po Levini\xc4\x8da in h\xc4\x8derki pove, da njeni ljubezni ne nasprotuje ve\xc4\x8d. A Levini\xc4\x8d je \xc5\xbee tu; za svojo tovarno je bil dobil odli\xc4\x8dno naro\xc4\x8dilo, ho\xc4\x8de ga prepustiti Lanerju, to bo tovarno gotovo re\xc5\xa1ilo iz vode. Toda Pavel si \xc5\xbeeli le \xc5\xa1e po\xc4\x8ditka in miru, tovarno in vse imetje prepusti Levini\xc4\x8du in ga zaro\xc4\x8di z Angelo. Ljubimca sta presre\xc4\x8dna in Rihard rad izpolni Angelino pro\xc5\xa1njo, vesel da njegova nevesta v sre\xc4\x8di ne pozabi na tujo nesre\xc4\x8do: Poro\xc4\x8dnik Ramikos, Elzin ljubimec, nujno potrebuje denar, da bo lahko izstopil vojske in se poro\xc4\x8dil z Elzo, zato prosi za posojilo ... Levini\xc4\x8d veli pognati stroje v tovarni in \xc5\xbee so tu tudi delavci s Slaparjem in Kotlom, ki se je bil pobolj\xc5\xa1al in postal zanesljiv uradnik: za Levini\xc4\x8da in pod njegovim vodstvom so vsi pripravljeni takoj prijeti za delo! Levini\xc4\x8d jim obljubi, da ne bo hlepel po bogastvu, po\xc5\xa1teno jim bo pla\xc4\x8deval njihov trud. Tedaj se zasli\xc5\xa1i krik: Pavel je mrtev, sko\xc4\x8dil je bil v zagonsko kolo. Ema in Angela obupno jo\xc4\x8deta. Levini\xc4\x8d pa spozna, da je \xc4\x8dlovek lahko sre\xc4\x8den le na stro\xc5\xa1ke tuje sre\xc4\x8de: kolo sre\xc4\x8de enega dvigne, a obenem stre drugega.'